BASES DA CONVOCATORIA PARA A FORMACION DUNHA BOLSA DE EMPREGO NA CATEGORÍA DE AUXILIAR ADMINISTRATIVO
ADMINISTRACIÓN LOCAL — Municipal — Marín (Persoal, oposicións, 07/04/2015)

Con data 2 de marzo de 2015, a Sra Alcaldesa-Presidenta do Concello de Marín aprobou as bases rectoras do proceso selectivo para a formación dunha bolsa de traballo ou emprego na categoría de Auxiliar Administrativo, así como a convocatoria de dito proceso selectivo. Esta convocatoria ten por obxecto a selección de persoal para a formación dunha bolsa de emprego na categoría de Auxiliar Administrativo, Escala de Administración Xeral, Subescala Auxiliar, Grupo C, subgrupo C2, polo sistema de OPOSICIÓN LIBRE, para os supostos en que sexa precisa a provisión interina de prazas de Auxiliar Administrativo. A presente bolsa estará en vigor ate que se celebre proceso selectivo para a cobertura en propiedade de prazas de Auxiliar Administrativo ou ate a creación dunha nova bolsa de emprego na categoría de Auxiliar Administrativo. Os aspirantes deberán posuir, na data en que remate o prazo para a presentación de solicitudes, os seguintes requisitos: 1.— ter a nacionalidade española, sen perxuizo do previsto no artigo 57 da Ley 7/2007 do 12 de abril, do estatuto Básico do Empregado Público relativo o acceso a función pública dos nacionais doutros países.2.—posuir a capacidade funcional para o desempeño das tarefas de AUXILIAR ADMINISTRATIVO 3.— ter cumpridos dezaséis anos de idade e non exceder, no seu caso, da idade máxima de xubilación forzosa.4.— non ter sido separado por expediente disciplinario do servizo de calquera das Administracións públicas ou dos órganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso o emprego público.5.— estar en posesión, ou en condición de obter, no día en que remate a presentación de instancias, o título de Graduado en Educación Secundaria Obrigatoria ou título equivalente. No caso de titulacións obtidas no extranxeiro deberá acreditarse fidedignamente a súa homologación.6.— aboamento dos dereitos de exame por importe de 18,03 euros, que poderá efectuarse na Tesourería Municipal do Concello ou mediante ingreso na conta xeral do Concello nº ES95-2080-5430-24-3110102174. Estarán exentos do pago da taxa por “Solicitude para tomar parte no procedemento para a selección e promoción do persoal” aquelas persoas que estén inscritas nas listas do INEM, sempre que non estén cobrando ningún tipo de prestación, debendo acreditar axeitadamente ditas circunstancias. As persoas que desexen tomar parte no proceso selectivo, deberán facelo constar mediante instancia que se axustará ao modelo que figura como Anexo II a convocatoria, que deberá presentarse no prazo de DEZ DÍAS hábiles, a contar dende o seguinte ao da publicación do anuncio da convocatoria no Boletín Oficial da Provincia de Pontevedra. A convocatoria e as bases da mesma serán publicadas no taboleiro de anuncios do Concello, e no Boletín Oficial da Provincia de Pontevedra. Os restantes anuncios do proceso selectivo serán publicados no Taboleiro de Anuncios do Concello. A presentación de solicitudes poderá facerse no Rexistro Xeral do Concello de Marín, en horario de 9 a 14 horas, de luns a venres ou de 9 a 13 horas os sábados. As instancias tamén poderán ser presentadas nas formas previstas no artigo 38 da Lei 30/1992, de Réximen Xurídico e Procedemento Administrativo Común Rematado o prazo de presentación de instancias a Alcaldesa dictará Resolución aprobando a listaxe provisional de admitidos e excluidos, así como as causas da súa exclusión. Esta Resolución será publicada no Taboleiro de Anuncios da Casa do Concello. Os aspirantes excluidos disporán dun prazo de CINCO DÍAS HÁBILES a contar dende o día seguinte o da publicación da Resolución no taboleiro de anuncios da Casa do Concello para a subsanación dos defectos ou omisións así como para efectuar reclamacións. Rematado dito prazo A Alcaldesa, mediante Resolución pola que aprobará a listaxe definitiva de aspirantes admitidos e excluidos, procederá á designación dos membros do tribunal cualificador e convocará aos admitidos. Dita Resolución se publicará no taboleiro de anuncios da Casa do Concello. No caso de que dende un primeiro momento non houbese ningún aspirante excluido, dictarase Resolución aprobando a listaxe definitiva de admitidos. Na mesma Resolución determinarase a designación do Tribunal cualificador así como o lugar, data e hora da celebración dos exercicios. Esta Resolución será publicada no taboleiro de anuncios do Concello. A composición do Tribunal axustarase o previsto no artigo 60 do Estatuto Básico do Empregado Público non podendo ser parte do mesmo os funcionarios interinos nin o persoal eventual. O Tribunal estará integrado por: Presidente/a: un/ha funcionario/a ou persoal laboral fixo do Concello de Marín ou calqueira outro Concelloo ou Administración Pública con titulación igual ou superior a esixida para a categoría convocada. Secretario/a un/ha funcionario/a ou persoal laboral fixo do Concello de Marín ou calqueira outro Concelloo ou Administración Pública con titulación igual ou superior a esixida para a categoría convocada.3 Vogáis: A Alcaldesa poderá designar mediante Resolución suplentes dos titulares en caso de necesidade. Tódos os membros do Tribunal actuarán con voz e voto. A composición nominal dos membros do tribunal Cualificador, e dos seus suplentes, farase pública coa resolución aprobando a listaxe definitiva de admitidos e excluidos ao proceso selectivo. O Tribunal Cualificador non poderá constituirse ni actuar sen a asistencia de, a lo menos, tres dos seus membros (titulares ou suplentes, indistintamente) e, en todo caso, coa asistencia do /a Presidente/a e do/a Secretario/a (titular ou suplente) Os membros do Tribunal Cualificador deberán absterse de intervir, cando concurran neles algunha das circunstancias previstas no art 28 da Lei 30/1992, de 26 de novembro, de Réxime Xurídico das Administracións Públicos e do Procedemento Administrativo Común e no artigo 13.2 do RD 364/1995 polo que se aproba o Regulamento Xeral de Ingreso do persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios da Administración Xeral do Estado. Asimesmo, os aspirantes, poderán recusar aos membros do Tribunal cando nos mesmos concorra algunha das circunstancias previstas para a abstención de conformidade co establecido no art.29 da lei 30/1992. O Tribunal quedará facultado para resolver tódalas dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o no previsto nas mesmas. A actuación do tribunal rexerase polo disposto nas presentes bases e na Lei 30/1992. Para a superación da mesma será precisa a superación de tódos os exercicios da Fase de oposición. Consistirá en contestar por escrito, no tempo que determine o tribunal, un cuestionario tipo test, elexido aou chou de entre dous propostos polo Tribunal, de 50 preguntas con catro respostas alternativas cada unha de elas, das cales únicamente unha será correcta, e que versarán sobre o contido do temario que figura como ANEXO II. O exercicio calificarase de 0 a 10 puntos, sendo preciso acadar 5 puntos para a súa superación. As respostas correctas calificaranse con 0,20 puntos e as erróneas se penalizarán con -0,10 puntos. As preguntas en branco non puntuarán. Consistirá na resolución dun suposto práctico, elixido por sorteo de entre dous supostos propostos polo tribunal, relacionados co temario, que poderá constar un ou varios exercicios, no tempo de realización que acorde o Tribunal, tendente a acreditar os coñecementos do aspirante en relación coas funcións e habilidades propias da categoria de AUXILIAR ADMINISTRATIVO. Esta proba cualificarse de 0 a 10 puntos, sendo preciso obter un mínimo de cinco puntos para superalo. O Tribunal valorará o nivel de coñecemento da lingua galega dos aspirantes, mediante unha proba escrita consistente na traducción dun texto do castelán ao galego ou do galego ao castelán elixido por sorteo de entre dous textos propostos polo tribunal no tempo que este determine. Este exercicio, que non terá carácter eliminatorio, calificarase de 0 a 5 puntos. Estarán exentos da realización do terceiro exercicio os aspirantes que acrediten posuir, no día de finalización do prazo de presentación de instancias, o Certificado de Lingua Galega 3 (Celga 3) ou equivalente debidamente homologado polo órgano competente en materia de política lingüística da Xunta de Galicia. Os aspirantes que por acreditar o correspondente certificado estén exentos de realizar a proba de galego, obterán 5 puntos na proba de coñecemento da lingua galega. Os aspirantes, que en calqueira momento poderán ser requeridos para acreditar a súa identidade, deberán presentarse as probas provistos do documento acreditativo da mesma, así coma dos medios materiáis axeitados para a práctica das mesmas. Na realización do exercizos escritos deberá garantizarse, sempre que sexa posible, o anonimato dos aspirantes. Os aspirantes serán convocados para cada exercicio en chamamento único e a súa non presentación no momento de ser chamados suporá a súa exclusión do proceso selectivo, agás nos casos de forza maior debidamente xustificados e apreciados polo Tribunal. Os aspirantes disporán dun prazo de TRES (3) días hábiles, a contar dende o seguinte ao da publicación polo tribunal do anuncio relativo as puntuacións obtidas en cada un dos exercicios para formular alegacións ou reclamacións ás mesmas. O Tribunal formulará proposta de formación de bolsa atendendendo A CUALIFICACIÓN FINAL dos aspirantes que virá dada pola suma das cualificacións obtidas nos tres exercicios da fase de oposición. No caso de empate na cualificación final entre dous ou máis aspirantes o mesmo será resolto acudindo a puntuación obtida no primeiro exercicio da fase de oposición e de persistir o empate a nota do segundo exercicio. En caso de persistir o empate, este se resolverá por sorteo realizado en presencia dos interesados. A orde de prelación na bolsa de emprego dos aspirantes que superen o proceso selectivo determinarase de acordo coa cualificación final en orden decrecente de maior a menor cualificación final. Os aspirantes disporán dun prazo de TRES (3) DÍAS HÁBILES, a contar ende o día seguinte á súa publicación no Taboleiro de Anuncios do Concello, para presentar reclamacións á proposta de formación de bolsa que formule o Tribunal. No caso de que fose preciso o nomeamento interino de funcionario/s na categoría de Auxiliar Administrativo, chamarase aos compoñentes da bolsa pola súa orde na mesma. O chamamento efectuarase telefónicamente. Os aspirantes incluidos na bolsa de emprego que sexan nomeados funcionarios interinos, una vez rematada a interinidade, voltarán á mesma na orde que lles correspondía na bolsa de traballo no momento en que foron chamados. O aspirante que formando parte da bolsa de traballo sexa chamado para o seu nomeamento e renunciase o mesmo, será relegado a última posición na mesma. A renuncia o nomeamento por causa xustificada (estar traballando por conta propia ou allea, facendoo constar de xeito fehaciente, ou enfermidade debidamente xustificada) determinará que non se perda a orde na bolsa de traballo procedéndose ao chamamento do seguinte aspirante na orde da bolsa de traballo. A renuncia por causa xustificada ao nomeamento como funcionario interino por dúas veces suporá a perda da orde na bolsa de emprego relegándose ao aspirante ao último lugar na mesma. O/a aspirante que tendo sido nomeado/a funcionario/a interino/a renuncie ao posto será excluido/a da bolsa de traballo. No caso de que algún aspirante incluido na bolsa de emprego de Auxiliar Administrativo xa estivese desempeñando tarefas de Auxiliar Administrativo no Concello como funcionario interino, como integrante da bolsa resultante de este proceso selectivo, e de producirse un novo chamamento para ser nomeado funcionario interino con arreglo a dita bolsa, aquel poderá optar entre o posto que está desempeñando e o novo que se lle oferta únicamente no caso de que supoña a cobertura dunha praza vacante (nos demás supostos procederase ao chamamento do seguinte aspirante), debendo de manfiestar a súa opción por unha ou outra praza no prazo de 24 horas dende que se lle requira para elo. En todo caso, opte por unha ou outra praza, manterá a orde que lle corresponda na bolsa. Naqueles suspostos en que un aspirante sexa nomeado funcionario interino por sustitución transitoria de un funcionario, e unha vez rematada dita situación o funcionario sustituido non se reincorpore ao posto e sexa preciso realizar, un novo nomeamento, ben por nova sustitución do funcionario ou ben por vacante da praza, o nomeamento como funcionario interino realizarase a favor do funcionario interio que viña realizando a sustitución transitoria. A publicidade do presente procedemento selectivo realizarase mediante a publicación das bases e convocatoria no Boletín Oficial da Provincia de Pontevedra e no taboleiro de anuncios da Casa do Concello e dos restantes anuncios no taboleiro de anuncios da Casa do Concello. Primeira.— Para todo o non previsto nestas Bases, será de aplicación supletoria o establecido na Lei de Réxime Xurídico das Administracións Públicas e Procedemento Administrativo Común, no Estatuto Básico do Empregado Público, na Lei reguladora das Bases de Réxime Local, na Lei de Administración Local de Galicia e demáis lexislación vixente que sexa de aplicación. Segunda.— As bases da convocatoria e cantos actos aministrativos deriven das mesma e das actuacións do Tribunal Cualificador, poderán ser impugnados polos/as interesados/as no caso e na forma establecidos na Lei Réxime Xurídico das Administracións Públicas e do Procedemento Administrativo Común, así como na Lei Reguladora da Xurisdicción Contencioso Administrativa e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante do mesmo. Terceira.— Contra a presente resolución, que esgota a vía administrativa poderase interpoñer RECURSO CONTENCIOSO ADMINISTRATIVO ante o Xulgado do Contencioso Administrativo de Pontevedra, no prazo de dous meses a contar dende o día seguinte a súa publicación. Asimesmo, os/as interesados/as poderán interpoñer Recurso potestativo de Reposición perante o órgano que ditou a resolución no prazo dun mes dende a súa publicación. Neste caso, non se poderá interpoñer Recurso Contencioso – Administrativo ata a resolución expresa ou presunta do Recurso de Reposición, de acordo co pevisto nos art.116 e 117 da Lei de Réxime Xurídico dasdministracións Públicas e Procedemento Administrativo Común. Tema 1.— A Constitución Española de 1978: estructura, contido e principios. Os dereitos fundamentais e as liberdades públicas. Tema 2.— A Coroa. As Cortes Xeráis, o Congreso dos Deputados e o Senado. O Goberno e a Administración. Tema 3.— Organización territorial do Estado español. As comunidades Autónomas. As administración Locáis. O Muncipio e a Provincia. Tema 4.— A Organización municipal: órganos e Competencias. Réximen de funcionamento dos órganos colexiados locais. Tema 5.— Competencias dos Concellos. As Ordenanzas municipais. Os Bandos da Alcaldía Tema 6.—. O persoal o servizo das Entidades Locais. Funcionarios con habilitación de carácter nacional. Funcionarios de carreira, persoal eventual e persoal laboral. Tema 7.— As Disposicións e os Actos Administrativos. Requisitos dos actos administrativos. Eficacia dos actos administrativos. Nulidade e anulabilidade Tema 8.— O procedemento administrativo. Iniciación. Ordenación. Instrucción. Finalización do Procedemento. Execución. Tema 9.— A revisión dos actos en vía administrativa. Revisión de oficio. Recursos administrativos. Recurso de Alzada. Recurso Potestativo de Reposición. Recurso Extraordinario de Revisión. Tema 10.— O rexistro de documentos. Comunicacións e notificacións. A práctica das notificacións. Tema 11. A potestade sancionadora. Concepto e significado. Principios do exercicio da potestade sancionadora. O procedemento sancionador e as suas garantías. Medidas sancionadoras administrativas. Tema 12.— Procesadores de texto. Follas de cálculo. Bases de Datos. D/ª ___________________________________, con DNI número _____________, e enderezo en (Rúa /Lugar) ______________ (Localidade) _________ (Municipio) __________ (Código Postal) ___________, e nº de teléfono Que enterado/a da convocatoria de probas selectivas para a formación dunha bolsa de emprego de AUXILIAR ADMINISTRATIVO 1.— que coñece as bases e os criterios de selección de esta convocatoria e que reúne todos e cada un dos requisitos esixidos na mesma.2.— que achega a seguinte documentación esixida na base III: fotocopia do documento acreditativo da miña identidade. Fotocopia do Título académico esixido para o ingreso. Carta de pagamento acreditativa de ter ingresado a cantidade de 18,03 euros en concepto de dereitos de exame ou acreditación de estar exento/a do pago das taxas. No seu caso, fotocopia do certificado acreditativo dos coñecementos da lingua galega. Por todo elo, Que previos os trámites oportunos teñan por presentada en tempo e forma a presente solicitude, e na súa virtude proceda a admitirme nas probas de selección antes referida. De acordo co disposto na Lei Orgánica 15/1999, de 13 de decembro, de Protección de Datos de Carácter Persoal, informámoslle que os datos que se faciliten para a participación no presente proceso de selección de persoal, incorporaranse nun ficheiro cuxo responsable é o CONCELLO DE MARÍN con domicilio na Avda. de Ourense s/n, 36900 – Marín (Pontevedra) onde poderá exercitar os dereitos de acceso, rectificación, cancelación e no seu caso, o de oposición dirixindo á Secretaría solicitude asinada por escrito xunto cunha fotocopia do seu DNI. Mediante a participación no referido proceso, os titulares consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas e avaliación dos candidatos, así como a provisión de postos e confección do banco de datos ou lista de espera. Así mesmo, os participantes prestan o seu consentimento para que os seus datos persoais sexan comunicados mediante a súa exposición nos taboleiros de anuncios deste Concello e na páxina web do mesmo – aos efectos de dar a publicidade esixida ao procedemento de contratación – aos representantes dos traballadores, e as administracións públicas competentes. Marín a __________ de _________________ de 2015. (Sinatura do aspirante) En Marín a 2 de marzo de 2015.—Alcaldesa-Presidenta, Lindomar Ouabou Hemmings.